Biisin tekeminen Garage Band -sovelluksella

1. Klikkaa aloitussivulla vasemmasta yläkulmasta + merkkiä. (”Luo uusi kappale”)

2. Selaa kohtaan ”Smart Drums” (rummut) ja valitse se.

a) Vasemmasta reunasta voi valita rummuston painamalla sen kuvasta.

b) Raahaa sormella oikealla reunassa olevia rummuston osia neliön sisälle. Eri kohtaan laitettuina, rummut soittavat eri tavalla.

c) Paina punaista äänitysnappulaa ja odota kunnes nuoli on liikkunut 8 tahdin verran. (Viivoittimen näköinen palkki)

d) Viivoittimen perässä olevasta + merkistä voi lisätä tahteja, jos haluaa pidemmän biisin.

3. Seuraavaksi klikkaa vasemmasta yläkulmasta nappulaa, jossa on kolme neliötä. Selaa nyt kohtaan ”Smart Bass” (basso) ja valitse se.

a) Yläreunassa olevasta jakoavaimesta voit muuttaa tempoa, sävellajia ja tahtilajia. Laita metronomi pois päältä. (kolmio ylhäällä oikealla)

a. Valitse vasemmalta basson kuvasta haluamasi soitin.

b. Valitse ”Autoplay” nappulasta komppi (jokin numeroista).

c. Kirjoita ylös 4 sointua (pitkulaiset palkit, esim. Ddim, Gm, Cm)

d. Harjoittele soittamista painamalla play-nappulaa. Paina sointumerkkejä aina viivaimen numeron kohdalla.

e. Paina punaista ääninappulaa, kuuntele ”sisäänlaskenta” ja soita.

4. Klikkaa taas nappulaa, jossa on kolme neliötä. Valitse ”Smart Guitar” (kitara).

a) Tee samalla tavalla kuin bassossa ja muista samat 4 sointua ja sama järjestys.

5. Klikkaa nappulaa, jossa on kolme neliötä. Valitse ”Smart Strings” (jousisoittimet).

b) Tee kuten muiden soittimien kohdalla

6. Klikkaa nappulaa, jossa on kolme neliötä. Valitse ”Audio Recorder” (mikrofoni)

c) Äänitä taustan päälle haluamiasi ääniä puhetta tai laulua

d) Soittimien ja laulun äänen voimakkuutta voi säätää, kun painaa vasemmasta yläkulmasta näppäimestä, joka on kolme neliötä -näppäimen vieressä.

7. Biisi tallentuu, kun painat ”omat kappaleet” vasemmasta yläreunasta.

Musiikkivideon kuvaaminen iMovie -sovelluksella

1. Klikkaa ”Projektit” sivulla neliötä, jossa on + merkki ja valitse ”Elokuva” (ei ”Traileri”).

2. Klikkaa alhaalta ”Luo elokuva”.

3. Klikkaa kameran kuvaa ja kuvaa haluamasi videopätkä. Paina ”Käytä videota”, niin saat pätkän käyttöösi. Jos videopätkä meni pilalle, paina ”Ota uusi” ja yritä uudelleen. Voit kuvata useita pätkiä peräkkäin, klikkaamalla uudestaan kameran kuvaa. Voit myös vaihtaa pätkien järjestystä siirtämällä niitä sormella ja poistaa niitä klikkaamalla pätkää ja painamalla roskakorin kuvasta. Yritä tehdä videosta yhtä pitkä, kuin tekemästäsi kappaleesta.

4. Poista videopätkistä äänet, painamalla videopätkää ja valitsemalla alhaalta ”Irrota ääni”. Sen jälkeen ääni pomppaa videon alapuolelle, paina ääniraitaa ja klikkaa roskakorin kuvaa, jolloin se poistuu.

5. Avaa Garage Band sovellus. Paina pitkään tekemääsi kappaletta, jolloin se alkaa heilua. Klikkaa ylhäältä vasemmalta kuvaa, jossa on neliö ja nuoli osoittamassa ylöspäin. Valitse sitten ”Tuo apilla iMovie” (Tähti sinisellä pohjalla). Valitse elokuva, johon haluat siirtää äänen. Eli siis äsken tekemäsi musiikkivideo. Voit vielä säätää videon ja äänen yhteensopivaksi.

6. Kun olet tyytyväinen musiikkivideoosi, klikkaa vasemmasta yläkulmasta ”Valmis”.